Valon energiatehokkuus (valtehokkuus) kertoo valolähteestä saadun valomäärän suhteessa käytettyyn sähkötehoon. Valonlähteiden valotehokkuuden SI-järjestelmän mukainen yksikkö on luumen / Watti eli lyhennettynä lm / W. Tämä kuvaa suoraan lampun hyötysuhdetta. Valotehokkuus on olennainen suurre, kun vertaillaan eri valonlähteiden energiatehokkuutta ja valokokonaisuuksien (esim. lamppu) energiamerkki perustuu tähän lukuun. Valotehokkuus saadaan, kun valolähteen tuottama valomäärä (luumen, lm) jaetaan se kuluttamalla sähköteholla (Watti, W). Mitä suurempi luku on, sen energiatehokkaampi valonlähde on, eli se on hyötysuhteeltaan parempi. Tyypillisesti hyvissä LED-nauhoissa (tai LED-valoissa) valotehokkuus on noin 85...100 lm/W. LED-nauhoissa on kuitenkin monia muitakin parametreja kuten värilämpötila ja värintoistoindeksi. LED-nauha (tai LED-valo yleensäkin) on usein kompromissi eri parametrien suhteen. Jos esimerkiksi parannetaan LED-nauhan värintoistoindeksiä, huononnetaan yleensä samalla valotehokkuutta koska hyvällä värintoistolla (leveä spektri) saadaan vähemmän valovirtaa (lm) samalla sähköteholla. Myös värilämpötilalla on sama ilmiö. Kylmän valkoisesta (korkea värilämpötila) valosta saadaan enemmän valovoimakkuutta (lm) samalla sähköteholla.